Wak Doyok

**Mohd Azwan Md Nor** atau lebih dikenali sebagai **Wak Doyok** (lahir 22 November 1979) merupakan seorang usahawan, personaliti televisyen, ikon fesyen dan pelakon lelaki di Malaysia, terkenal dengan fesyen misai dan janggut yang unik. Beliau merupakan pengasas bersama jenama pakaian The Garment dan cerut WD Cigar.

## Asal-usul "Wak Doyok"
Dalam satu temuaramah pada tahun 2016, Wak Doyok ditanya mengenai asal usul nama samaran beliau: "Ini panggilan dari kawan-kawan saya, Wak adalah nama lelaki di Malaysia, sedangkan Doyok adalah kerana saya berketurunan Jawa, dan ketika saya kecil Doyok dan Kadir sangat popular di Malaysia, jadi saya dipanggil Wak Doyok,".

## Ikon fesyen
Sebagai ikon fesyen Malaysia, Wak Doyok dikenali dengan penampilan beliau yang berbeza dan juga pencinta fesyen Mods (*The Modern Stylish*). Beliau juga menjadi antara ikon muda yang berani tampil dengan imej bermisai dan berjanggut tebal persis bab jejaka maskulin era Inggeris 60-an. Pada 2012, beliau mengusahakan jenama pakaiannya iaitu The Garment, bersama dua rakan kongsinya, Fairuz Ramdan dan Mal Zahari yang bukan sahaja imejnya yang menjadi ikutan, malah menjadi sebutan kerana penampilannya kini menjadi ikutan kebanyakan kebanyakan pencinta fesyen pada hari ini.

Selain berkhidmat sebagai penasihat fesyen buat selebriti dan orang ramai, Wak Doyok turut mempunyai rangkaian perniagaan produk seperti krim jambang, Kopi Wak Doyok dan minyak rambut Pomade. Antara selebriti yang sering bekerjasama dengan Wak Doyok ialah Ameer dari kumpulan Forteen, Karl Shafek dan beberapa nama lagi. Terbaharu, beliau melancarkan jenama pakaian lelaki terbaru, MEGWAK.

## Kehidupan peribadi
Wak Doyok lahir di Klang dan membesar di Kajang, Selangor. Beliau sebelum ini pernah dikaitkan mempunyai hubungan dengan bekas personaliti TV3, Azrinaz Mazhar Hakim, namun berpisah kerana tiada persefahaman. Beliau mendedahkan sepatutnya mendirikan rumah tangga dengan seorang wanita pada April 2017, namun hubungan mereka berakhir dengan perpisahan dan beliau enggan mendedahkan identiti wanita yang sepatutnya dikahwini itu.

Bapa beliau, Mohd Nor Abd Hamid meninggal dunia pada 25 Oktober 2018 akibat penyakit usus bengkak pada usia 86 tahun. Selain bahasa Melayu dan Inggeris, Wak Doyok juga fasih berbahasa Jawa. Wak Doyok telah menghadiahkan sebuah rumah dan kereta Toyota Vellfire kepada ibunya bagi membalas jasa ibunya dan berhasrat untuk membawa ibunya menunaikan umrah.

## Televisyen dan filem
Wak Doyok memulakan kerjaya televisyennya dengan bekerjasama bersama vokalis kumpulan Oh Chentaku, Myo mengacarakan rancangan travelog di TV9 bertajuk *Ke Korea Ke Kita?* yang disiarkan pada 2014, ia kemudian diikuti oleh siri *Ke Indonesia Ke Kita?*. Beliau kemudian muncul dalam iklan *Kurang Manis, Lebih Sihat* terbitan Kementerian Kesihatan Malaysia. Beliau memulakan kerjaya filemnya menerusi filem *[[Abang Long Fadil 2]]* arahan Syafiq Yusof lakonan Zizan Razak. Di dalam filem ini, beliau memegang watak dirinya sendiri, anak kepada Taji Semprit lakonan A. Galak.

## Filemografi

### Filem

### Telefilem

### Televisyen

## Videografi

### Muzik video

## Anugerah dan pencalonan
{|class="wikitable"
|-
!Tahun
!Anugerah
!Kategori
!Keputusan
|-
|rowspan="2"|2015
|rowspan="2"|Anugerah Bintang Popular Berita Harian ke-29
|rowspan="1"|Personaliti Media Sosial Popular 
|
|-
|Pengacara TV Lelaki Popular
|
|-

## Rujukan

## Pautan luar
*